### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. april 2022 har vedtaget Magistratens foranstående indstilling af 4. april 2022.

###

Beslutningsforslag fra SF og KF

[adresse] vokser, og flere og flere af aarhusianerne vælger heldigvis cyklen som transportmiddel. Det er godt for klimaet, for at mindske forureningen og ikke mindst for hver enkelts sundhed. Vi vedtog i byrådet i 2017 en handlingsplan for at forbedre [adresse] som cykelby. Vi er stadig ikke nået i mål med realiseringen af denne plan, men det storebehov for sikre og effektive cykelstier vokser, og forslagstillerne ønsker at hæve ambitionerne sideløbende med udmøntningen af de manglende tiltag i planen. For det er helt afgørende, at [adresse] er bundet sammen overalt af et sikkert cykelrutenet fra land til by. Og derudover er de store indfaldsveje i [adresse] trafikeret af cyklister, der både oplever trængsel på cykelstierne og usikre situationer de steder, hvor biler, busser og andet krydser cykelbanerne. Og det er her, ambitionerne skal hæves udover det planlagte.

Derfor foreslår SF og Konservative:

Der laves en tilføjelse til cykelhandlingsplanen om [adresse] på de indfaldsveje i [adresse] med mest cykeltrafik. Cykelmotorvejene skal minimum have to spor - og gerne tre hvor muligt og behovet er størst - i samme retning, hvilket forebygger trængsel og giver plads til de mange forskellige typer af cykler, som aarhusianerne bruger, som fx varierer meget i hastighed og bredde. I cykelhandlingsplanen er der lavet en optælling, som viser, at fx [adresse], [adresse], [adresse] og [adresse] er meget brugte af cyklister, hvorfor disse – ligesom de øvrige indfaldsveje til [adresse] - kan være oplagte til cykelmotorveje.

Vi har fremrykket midler i årets budgetforlig til cyklisme uden konkret prioritering. Desuden er der i infrastrukturplanen lavet en statslig pulje målrettet kommunale cykelprojekter. Begge disse finansieringskilder kan indgå.

Forslag stilles af:

Noah Jakobsen (SF), Laus Olsen (SF), Jacobine Mortensen (SF), Solveig Johnsen (SF) og

Ida Kristensen (K) og Jonathan Andersen (K).

MAGISTRATSAFDELINGEN FOR TEKNIK OG MILJØ

Svar på forslag fra SF og KF om [adresse]

### Resume

Socialistisk Folkeparti og Det Konservative Folkeparti har 12. oktober 2021 fremsendt beslutningsforslag om ”Cykelmotorveje”. Byrådet behandlede forslaget 1. december 2021 og anmodede Teknik og Miljø om at udarbejde indstilling herom.

Partierne foreslog, at der laves en tilføjelse til cykelhandlingsplanen om [adresse] på de indfaldsveje i [adresse] med mest cykeltrafik. I forslaget defineres cykelmotorveje som havende mindst to spor.

Teknik og Miljø foreslår, at der gennemføres en analyse i form af en systematisk gennemgang af de overordnede trafikveje med det formål at identificere lokaliteter og strækninger, hvor cyklisterne oplever reduceret fremkommelighed. Med afsæt i analysen kan Teknik og Miljø udarbejde projektforslag til forbedring af fremkommeligheden for cyklister på de lokaliteter, hvor der identificeres behov for det.

Det bemærkes, at fristen for fremsendelse af denne besvarelse senest 2. marts 2022 er overskredet grundet travlhed.

### Beslutningspunkter

Det indstilles:

At 1) forslaget imødekommes ved, at Teknik og Miljø får til opgave at gennemføre en analyse af cyklisternes fremkommelighed på de overordnede trafikveje.

At 2) analysen af cyklisternes fremkommelighed på de overordnede trafikveje danner grundlag for en række projektforslag til forbedret cyklistfremkommelighed, som præsenteres via en senere byrådsindstilling.